REGOLAMENT TAL-KUMMISSJONI (KE) Nru 1216/2004
tat-30 ta' Ġunju 2004
li jistipula għas-sena tas-suq 2004/2005 l-prezzijiet ta’ intervenzjoni taz-zokkor abjad
IL-KUMMISSJONI TAL-KOMUNITAJIET EWROPEJ,
Wara li kkunsidrat it-trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1260/2001 tad-19 ta’ Ġunju 2001 dwar l-organizzazzjoni komuni tas-suq fis-settur taz-zokkorb’mod partikolari l-Artikolu2 (4) tiegħu
Billi:
(1)
L-Artikolu2(1), punt a) tar-Regolament (KE) Nru 1260/2001 stipula għas-sena tas-suq mill-2001/2002 sa l-2005/2006, il-prezz ta’ intervenzjoni għaz-zokkor abjad ta’ 631,9 Ewro t-tunnellata, għaż-żoni mingħajr defiċit.
(2)
L-Artikolu 2(1), punt b) ta’ dan ir-Regolament jipprovdi li prezz ta’ intervenzjoni taz-zokkor abjad għandu jiġi stipulat għal kull waħda miż-żoni li għandhom defiċit. Sabiex dawn il-prezzijiet jiġu stipulati, hemm bżonn li jiġu kkunsidrati d-differenzi skond ir-reġjuni tal-prezz taz-zokkor li jista’ jiġi vvalutat, f’każ ta’ ħsad normali u moviment ħieles taz-zokkor, fuq bażi tal-kondizzjonijiet naturali tal-formazzjoni tal-prezzijiet tas-suq u b’konsiderazzjoni ta’ l-esperjenza akkwistata u l-ispejjeż tat-trasport taz-zokkor miż-żoni fejn hemm iżżejjed għal żoni fejn hemm in-nieqes.
(3)
Sabiex tiġi vvalutata s-sitwazzjoni ta’ defiċit ta’ reġjun, stimi dwar is-sitwazzjoni għandhom jiġi magħmula mill-informazzjoni kkomunikata mill-Istati Membri, li jikkonċernaw minn naħa din is-sena tas-suq, dak li għandu x’jaqsam ma’ l-evoluzzjoni tal-konsumazzjoni u għall-perspettivi tas-sena tas-suq li jmiss, dak li għandu x’jaqsam ma’ l-evoluzzjoni tal-produzzjoni disponibbli. Minħabba dan, reġjun jiġi kkunsidrat li għandu defiċit biss jekk l-istimi tas-sitwazzjoni juru b’ċertezza li hu probabbli li ħa jkun hemm defiċit.
(4)
Fuq dawn il-bażi, sitwazzjoni ta’ nuqqas ta’ provisti hija mħabbra għaż-żoni ta’ produzzjoni tal-Greċja, ta’ Spanja, ta’ l-Irlanda, tar-Renju Unit, ta’ l-Italja, tal-Portugall u tal-Finlandja.
(5)
Il-miżuri li hemm ipprovduti f'dan ir-Regolament huma konformi ma' l-opinjoni tal-Kumitat ta' Ġestjoni għaz-Zokkor,
ADOTTAT DAN IR-REGOLAMENT:
Artikolu 1
Għaż-żoni tal-Komunità li għandhom defiċit, il-prezzijiet ta’ intervenzjoni taz-zokkor abjad għas-sena tas-suq 2004/2005 hu stipulat għal
a)
655,30 Ewro kull tunnellata għaż-żoni kollha tal-Greċja;
b)
648,80 Ewro kull tunnellata għaż-żoni kollha ta’ Spanja;
c)
646,50 Ewro kull tunnellata għaż-żoni kollha ta’ l-Irlanda u r-Renju Unit;
d)
655,30 Ewro kull tunnellata għaż-żoni kollha ta’ l-Italja;
e)
646,50 Ewro kull tunnellata għaż-żoni kollha tal-Portugall;
f)
646,50 Ewro kull tunnellata għaż-żoni kollha tal-Finlandja.
Artikolu 2
Dan ir-Regolament għandu jidħol fis-seħħ fl-1 ta' Lulju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar it-30 ta' Ġunju 2004.